Γκερντ Άχγκελις

Ο **Γκερντ Άχγκελις** (γερμανικά: *Gerd Achgelis*, 16 Ιουλίου 1908 – 18 Μαΐου 1991) ήταν Γερμανός αεροπόρος, πιλότος δοκιμών, πιλότος εναέριων ακροβατικών, καθώς και πρωτοπόρος στην ανάπτυξη του ελικοπτέρων. Ο Άχγκελις απεβίωσε στις .

## Βιογραφία
thumb|left|180px|Focke-Wulf Fw 44 «Stieglitz»
thumb|left|180px|Focke-Wulf Fw 61
Ο Γκερντ Άχγκελις γεννήθηκε στο Γκόλτσβαρντεν του Δουκάτου του Όλντενμπουργκ στη Γερμανική Αυτοκρατορία, και μετά αφού σπούδασε ηλεκτρολόγος, άρχισε να εργάζεται ως πιλότος εναέριων ακροβατικών το 1928. Το 1930 πέταξε με αντεστραμμένο το αεροσκάφος για μια ώρα πάνω από το Λονδίνο, και το 1931 έγινε πρωταθλητής εναέριων ακροβατικών στη Γερμανία. Πετώντας ένα «Focke-Wulf Fw 44 Stieglitz», ο Άχγκελις τοποθετήθηκε στην τρίτη θέση του «Παγκόσμιου Πρωταθλήματος Ακροβατικών» στο Παρίσι το 1934, ενώ κατέλαβε την πέμπτη θέση στην αντίστοιχη εκδήλωση στο Βερολίνο το 1936.

Από τον Απρίλιο του 1932 εργάστηκε επίσης ως εκπαιδευτής πιλότων στη σχολή «Τεχνικό Βαϊμάρης» (*<small>[[Γερμανικά]]:</small> «Technikum Weimar»*), και το 1933 έγινε επικεφαλής πιλότος δοκιμών για την εταιρεία «Focke-Wulf» στη Βρέμη. Στις 26 Ιουνίου 1936 πέταξε με το «Focke-Wulf Fw 61», το οποία θεωρείται το πρώτο πρακτικό ελικόπτερο, στην παρθενική του πτήση. Τον Απρίλιο του 1937 μαζί με τον Χένριχ Φόκε (*<small>[[Γερμανικά]]:</small> Henrich Focke*), ίδρυσε την εταιρεία «Focke-Achgelis» για την ανάπτυξη και την κατασκευή ελικοπτέρων στο χωρίο Χόυκενκαμπ (*<small>[[Γερμανικά]]:</small> Hoykenkamp*) στην Κάτω Σαξωνία.

Το 1933 ο Χέρμαν Γκέρινγκ πρότεινε στον Άχγκελις να αναλάβει ως εκπαιδευτής στην «Γερμανική Σχολή αεροπορικών μεταφορών» (*<small>[[Γερμανικά]]:</small> «Deutsche Verkehrsfliegerschule»*) και να συγκροτήσει και να εκπαιδεύσει μια ακροβατική ομάδα. Ο Άχγκελις απέρριψε την πρόταση, καθώς αρνήθηκε επίσης το αίτημα του Γκέρινγκ να λάβει τη θέση του «Γενικού Διευθυντή Εξοπλισμού της Λουφτβάφε» (*<small>[[Γερμανικά]]:</small> «Generalluftzeugmeister»*) μετά την αυτοκτονία του Ερνστ Ούντετ (*<small>[[Γερμανικά]]:</small> Ernst Udet*) στις 17 Νοεμβρίου 1941. Εργάστηκε όμως ως πιλότος δοκιμών σε ένα εργοστάσιο αεροσκαφών στο Γκράουντεντς (σημερινό Γκρουτζιάτς) μέχρι το τέλος του Β' Παγκοσμίου Πολέμου.

Μετά τον πόλεμο, ο Άχγκελις αποσύρθηκε στην οικογενειακή φάρμα του, και από το 1952 εργάστηκε ως έμπορος στην πόλη Χούντε (*<small>[[Γερμανικά]]:</small> Hude*) που διέμενε. Ωστόσο, παρέμεινε συνδεδεμένος με την πτήση. Το 1961, ήταν ένας από τους ιδρυτές του αεροδρομίου «Όλντενμπουργκ-Χάττεν» (*<small>[[Γερμανικά]]:</small> «Oldenburg-Hatten»*) στο Χάττεν στην Κάτω Σαξωνία, και το 1975, έλαβε το μετάλλιο της «Λεγεώνας της Τιμής» (*<small>[[Γαλλικά]]:</small> «Ordre national de la Légion d'honneur»*) από τη Γαλλία για τα επιτεύγματά του στον τομέα των αερομεταφορών. Ο ίδιος δώρισε το τρόπαιό του «Ιππότης των Αιθέρων» (*<small>[[Γερμανικά]]:</small> «Kavalier der Lüfte»*) που είχε κερδίσει το 1967, που παρουσιάζεται κάθε χρόνο τον Νοέμβριο.

Ο Άχγκελις απεβίωσε στο σπίτι του στο Χούντε στις .

## Δείτε επίσης
* Χένριχ Φόκε
* Γκέοργκ Βουλφ
* Focke-Achgelis
* Ελικόπτερο
* Κούρτ Τανκ
* Β' Παγκόσμιος Πόλεμος

## Πηγές
* «Aircraft of the Luftwaffe, 1935-1945: An Illustrated Guide», *Jean-Denis G.G. Lepage*, McFarland, 2009, ISBN 9780786452804
* «Aeronautical Research in Germany: From Lilienthal Until Today, Τόμος 147», *Ernst Heinrich Hirschel, Horst Prem, Gero Madelung*, Springer, 2004, ISBN 9783540406457
* «Biographical Dictionary of the History of Technology», *Lance Day, Ian McNeil*, Routledge, 2014, ISBN 9781134650194
* «How the Helicopter Changed Modern Warfare», *Walter Boyne*, Pelican Publishing Company, Inc., 2011, ISBN 9781589807006

## Παραπομπές


## Εξωτερικοί σύνδεσμοι

* Για τον Γκερντ Άχγκελις  στο Μουσείο Ελικοπτέρων του Μπίκενμπουργκ

Κατηγορία:Γερμανοί πιλότοι
Α
Α